ИлъэсыщIэ тыгъэхэр
КъыдэкIуэтей щIэблэм щэн дахэ яхэлъхьэным телажьэ «Стрекоза» IуэхущIапIэм ИлъэсыщIэ зэхыхьэ дахэ щекIуэкIащ.
Зи Iэпкълъэпкъыр къызыдэмыбз сабий-хэм папщIэ ягъэщIэрэщIа псейм пащIа хьэпшып цIыкIухэр сабийхэм я гукъыдэжыр къэзыIэтын защIэт: фIыуэ ялъагъу таурыхъхэм хэт лIыхъужьхэр, псэущхьэхэр, къуалэбзухэр, шар зэмыфэгъухэр.
ЦIыкIухэми абыхэм я адэ-анэхэми а махуэм къарита гуфIэгъуэр тIуащIэт. Псоми я нэгу зэрызиужьам и мызакъуэу, хуиту зэпсэлъэну, зэчэнджэщыну Iэмал ягъуэтащ.
ЦIыхухэр лэжьыгъэ IэнатIэкIэ къызэгъэпэщынымрэ я псэукIэр егъэфIэкIуэнымкIэ Налшык дэт центрым и нэIэм щIэту екIуэкIа пшыхьым хэта сабийхэм илъэсыщIэ тыгъэхэр яхуэщIынымкIэ къыдэIэпыкъуащ «ГъащIэ узыншэм и телъхьэхэр» фондыр.
ЦIыкIухэм я пащхьэм «Ю-Микс» гуащэ театрым и артистхэм зыкъыщагъэлъэгъуащ.
Шэрэдж Дисэ.
